Diari Oficial de la Generalitat Valenciana


Sumari del DOGV 7250, del 08-04-2014 (2014/2874)

Notificació de la interlocutòria dictada en el procediment de constitució de l'acolliment número 87/2014.
---------------------------------------------------------------------------------------------------------

### Dades del document

Número de DOGV
:   7250

Data del DOGV
:   08-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2874


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la interlocutòria dictada en el procediment de constitució de l'acolliment número 87/2014. [2014/2874]  
Constitució de l'acolliment 000087/2014  
Rafael Roselló Sobrevela, secretari del Jutjat de Primera Instància número 8 de València.  
Part demandant: Conselleria de Benestar Social.  
Part demandada: ministeri fiscal.  
En el juí a què es fa referència s'ha dictat la resolució que té el text que, literalment, és com seguix:  
  
«Part dispositiva  
Acord: es constituïx l'acolliment familiar permanent del menor F. H. C. amb la família acollidora proposada per l'entitat pública, amb una duració fins a la majoria d'edat del menor, amb l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, sota la vigilància del ministeri fiscal i de l'ens públic.  
  
Notifiqueu esta sentència a les parts interessades i que hi han comparegut, i notifiqueu als pares biològics per mitjà d'edictes que s'inseriran en el Diari Oficial de la Comunitat Valenciana i en el tauler d'anuncis d'este jutjat, tot això sense fer especial imposició de les costes de l'expedient.  
Contra esta resolució cal preparar recurs d'apel·lació en el termini de 20 dies des de la notificació davant d'este jutjat, perquè el resolga l'Audiència Provincial de València.  
Així mateix, d'acord amb el que disposa la disposició addicional 15a de la Llei Orgànica del Poder Judicial, en la seua redacció donada per la Llei Orgànica 1/2009, de 3 de novembre, per a la interposició de l'anterior recurs s'haurà d'acreditar que s'ha consignat en el compte de depòsits i consignacions d'este jutjat en Banesto la quantitat de 50 euros, i no s'admet a tràmit cap recurs el depòsit del qual no estiga constituït.  
Ho va manar i firma Helena Gil Esteve, magistrada jutgessa del Jutjat de Primera Instància número 8; en done fe.  
Notificació: l'endemà vaig notificar de forma legal la resolució al ministeri fiscal i a la Generalitat Valenciana mitjançant un ofici expedit a través del servici comú de notificacions d'esta ciutat; en done fe».  
  
  
Atés que es desconeix el domicili o residència actuals de la part demandada, per resolució de 31 de març de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de la interlocutòria d'acolliment als pares biològics, Francisca Cortes Díaz i Emilio Heredia Navarro.  
  
Diligència. L'estenc jo, el secretari judicial, per a fer constar que este edicte ha quedat fixat en el dia de hui en el tauler d'anuncis. En done fe.  
  
València, 1 d'abril de 2014.- El secretari judicial: Rafael Roselló Sobrevela.